Разкопките в старите български столици Плиска и Преслав ще започнат през август : Chronicle.bg
chronicle.bgКоментарЖълта книжкаBookclub Разкопките в старите български столици Плиска и Преслав ще започнат през август 21 юли, 2014 17:30 | от chronicle.bg
„Пари за разкопки в Плиска и Велики Преслав ще има“, съобщи доц. Стойчо Бонев от Шуменския филиал на Археологическия институт с музей към Българската академия на науките. Той каза,че неговата заявка, която е за 18 000 лева, и исканията на колегите му, вариращи от 18 000 до 22 000 лева, вече са потвърдени.
„Чакаме средствата да бъдат преведени, след което ще започнем разкопките“, обясни доц. Бонев. Той каза, че е разговарял с колегите си и те са потвърдили, че ще започнат работа в двата резервата в първите седмици на август. „Аз съм планирал да стартирам проучванията си на 15 август и да приключа в рамките на един месец“, допълни Стойчо Бонев, който ще работи в югозападната част на Дворцовия град в Преслав, където от няколко години разкрива масивен дворец.
За археологическо лято през 2014 година на територията на Плиска и Преслав има по шест финансирани обекти. В Плиска ще работят д-р Янко Димитров, Станислав Иванов, проф. Станислав Станилов, д-р Андрей Аладжов, доц. Валери Григоров и доц. ПавелГеоргиев. В Преслав теренни проучвания ще се извършват от доц. Стойчо Бонев, доц. Стела Дончева, Ангел Конаклиев и проф.Казимир Попконстантинов.
| от chronicle.bg, по БТА Съдят Disney заради „Inside out“ 18:04 | от chronicle.bg
Разкопките в старите български столици Плиска и Преслав ще започнат през август